《次韵分仇仁近暑中二首》
元代·方回

初減官河几许深，向来惟恐百城沈。
晴阶近喜收檐滴，暑屋殊嫌乏树阴。
妾妇齿牙工斗阋，比邻瘧疠厌呻吟。
悬知壮士无颜色，赖有同心可断金。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。